**Spojená škola internátna**

**M. R. Štefánika 323/1,**

**Trenčianska Teplá**

**otvára v školskom roku 2020/2021**

**PRÍPRAVNÝ ROČNÍK**

**pre deti so zdravotným znevýhodnením - oneskoreným psychomotorickým vývinom, autizmom a aj pre ťažko zdravotne postihnuté deti.**

**Sme štátna škola, zákonným zástupcom je poskytnutá bezplatná výchova a vzdelávanie ich detí.**

|  |  |
| --- | --- |
| **Telefónne čísla školy** | **032/6591464,**  **riaditeľka školy 0904 263 724** |
| **Webová stránka školy** | **www. szsitrtepla .edupage. sk** |
| **E-mailová adresa školy** | **szsitt@verejne.org** |
| **Organizačné zložky školy** | * **Špeciálna základná škola internátna** * **Praktická škola internátna** * **Špeciálna materská škola** |
| **Zriaďovateľ** | **Okresný úrad, odbor školstva,**  **Hviezdoslava 3,**  **911 01 Trenčín** |

**Dosiahne Vaše dieťa do 31. augusta šesť rokov?**

**Je Vaše dieťa zdravotne znevýhodnené?**

**Riešite stimuláciu komplexného vývoja dieťaťa so zdravotným postihnutím prostredníctvom Centra včasnej intervencie, prostredníctvom terapií na podporu individuálneho rozvoja (napr. Centrum Svetielko v Trenčíne)? Resp. máte doma 6 ročné dieťa a neviete kam ?....**

**Darujte svojmu dieťaťu šancu socializovať sa v kolektíve detí.**

**Pri návšteve našej školy Vás oboznámime s možnosťou, za akých podmienok môže Vaše dieťa začať navštevovať prípravný ročník, ktorý mu umožní plnohodnotne sa rozvíjať.**

**Podporíme Vás, budeme socializovať Vaše dieťa a zároveň sprevádzať ho prvými krokmi v spoznávaní školského prostredia.**

**Ak je Vaše dieťa ťažko zdravotne postihnuté, má 6 rokov, začne navštevovať prípravný ročník (školu), máte nárok na poberanie opatrovateľského príspevoku na Vaše dieťa (žiadosť podáte na ÚPSVaR).**

**Výška opatrovateľského príspevku sa znižuje iba v prípade ak Vaše dieťa navštevuje viac ako 20 hodín týždenne.**

**Ak je Vaše dieťa odkázané na individuálnu prepravu a bude navštevovať minimálne dvakrát týždenne školu, môžete požiadať na ÚPSVaR (v mieste trvalého bydliska) o príspevok o zakúpenie auta.**

**Viac info na** [**http://dietasdmo.sk/dieta-s-dmo/socialna-pomoc-statu/**](http://dietasdmo.sk/dieta-s-dmo/socialna-pomoc-statu/)

**Svoje skúsenosti s našim zariadením Vám môžu odovzdať zákonní zástupcovia, ktorí so svojimi deťmi navštevujú centrum Svetielko.**

**Vzdelávanie v prípravnom ročníku môže Vaše dieťa absolvovať individuálnym vzdelávacím programom (najmenej 2 hodiny týždenne, (dva- trikrát do týždňa), alebo 4 hodiny denne (20 hodín týždenne).**

**Cieľ prípravného ročníka: pripraviť hravým spôsobom zdravotne znevýhodnené dieťa na vstup do školy.**

**V prípravnom ročníku sa zameriavame:**

* **socializácia,** nadviazanie kontaktu dieťaťa s rovesníkmi v úzkom kolektíve triedy za pomoci pedagogického asistenta,
* **rozvoj motoriky dieťaťa** – hrubej a jemnej prostredníctvom praktických činností,
* **rozvoj komunikačných zručností**, aj prostredníctvom náhradnej komunikácie prostredníctvom komunikačných kariet, komunikačných kníh, obrázkov a špeciálnych učebných komunikačných pomôcok, prostredníctvom komunikačných iPAD programov,
* **rozvoj zmyslového poznávania (zrakovej, sluchovej, hmatovej stimulácie)**

prostredníctvom **SNOEZELEN metódy**, multisenzorických pomôcok (škola má zaškolených pedagógov na metódu práce v Snoezelen miestnosti,

* **rozvoj elementárnych matematických** predstáv,
* **rozvoj motoriky dieťaťa** – hrubej a jemnej prostredníctvom praktických činností a špeciálnych učebných pomôcok,
* rozvíjanie individuality dieťaťa a osvojenie si režimu dňa.

**Zákonný zástupca neprispieva počas školského roka na špeciálne učebné pomôcky, ktoré jeho dieťa využíva v školskom prostredí.**

**Špeciálne učebné pomôcky má škola zakúpené vďaka finančným prostriedkom z občianskeho združenia, ktoré je zriadené pri škole a vďaka finančným prostriedkom z účasti na projektoch rôznych nadácií (nadácia Poštovej banky, Nadácia PONTIS, Nadácia SPP...) .**